JD Vance îl avertizează pe Zelenski să nu-l mai „vorbească de rău” pe Trump: „Este un mod groaznic de a trata cu această administrație”
Vicepreședintele american J.D. Vance l-a avertizat miercuri pe președintele ucrainean Volodimir Zelenski să nu îl „vorbească de rău” pe președintele Donald Trump, pentru că nu va face decât să-l întoarcă împotriva sa. Vance a făcut acest comentariu într-o discuție cu DailyMail.com și cu The National Pulse, la câteva ore după ce președintele ucrainean îl acuzase pe Trump că trăiește într-o „bulă de dezinformare” rusească. Vicepreședintele SUA și-a reluat criticile și la adresa „prietenilor europeni”, pentru că nu înțeleg că este important ca Ucraina să organizeze alegeri prezidențiale, confirmând că această condiție este acum „politica SUA”.